NETFLIXOVA DOKUMENTARNA SERIJA
Svako živo biće život započinje kao beba.
Pred svakim je novi svijet koji treba otkriti.
Bit će ispunjen veseljem
i prijateljstvima.
Ali život sa sobom nosi i izazove.
Neki imaju brižne roditelje koji ih štite.
Drugi se pak moraju boriti na svakom koraku.
Ova novorođenčad u najranjivijem je razdoblju života.
Put do odrasle dobi bit će težak.
Za preživljavanje treba hrabrosti,
odlučnosti…
i prije svega…
ljubavi…
prema bebama rođenima u divljini.
NOVOPRIDOŠLICE
Na vjetrovitim obalama pustinje Namib
gole pješčane dine protežu se do ledenog oceana.
NAMIBIJA, OBALA KOSTURA
Čini je nemoguće da ovdje ima života.
Ali ipak…
tu je kolonija južnih tuljana krznaša.
Njih gotovo četiri tisuće.
Ti morski sisavci većinu godine provode u moru.
Ali sada, ljeti,
ženke se okupljaju na obali kako bi se okotile.
Tu su i mužjaci željni ljubavi.
Ova zabačena plaža postala je bučno, kaotično okupljalište tuljana.
Usred svega,
nakon osam mjeseci trudnoće…
novi život
uskoro počinje.
Napokon, na svijet je došao
maleni Tabo.
Mužjak, težak svega šest kilograma.
U prvim sekundama života
osjetila mu preplavljuje glasna kolonija koja ga okružuje.
Ali sada je usredotočen samo na mamu.
Ona se pak zaljubljuje na prvi pogled.
Prirodni joj je nagon da štiti svoju novu, voljenu bebu.
Dok prvi put umiva Taba, pamti njegov posebni miris.
A po jedinstvenom načinu glasanja moći će se međusobno prepoznati
u žamoru ostatka kolonije.
Sve dok ne zapliva, za šest tjedana,
majka mu osigurava svu hranu i zaštitu.
Sada je spreman za prvo mlijeko.
Visokokalorično je i bogato mastima,
pa će Tabo rasti i debljati se.
Ali to neće trajati vječno.
Kako bi ostao zdrav, mama će se brzo morati vratiti u more
i pronaći hranu.
To znači da će Tabo ostati sam i bespomoćan.
Zbog brojnih jedinki kolonija daje određenu sigurnost,
ali ona nije nimalo nalik velikoj sretnoj obitelji.
Druge majke gledaju samo svoje mladunce.
A među ovim bikovima očinska briga prava je nepoznanica.
Tabo će morati naučiti preživjeti okružen gomilom neznanaca,
potpuno sam.
Dragocjeno vrijeme s majkom polako se primiče kraju.
Novopridošlicama nije lako započeti život na otvorenom.
JUŽNOAFRIČKA REPUBLIKA, MPUMALANGA
Druge su bebe mudro sakrivene odmah nakon rođenja,
osobito ako su predodređene da postanu vladari afričke savane.
Među gustim palmama
skriva se novi život.
Tri mladunčeta lava,
dva mužjaka i ženka,
stara su samo četiri tjedna.
Tek su otvorili oči
i nesigurno koračaju ovim velikim novim svijetom.
Dok dečki istražuju,
Kaya, malena ženka, druži se s mamom.
Za razliku od braće,
ona će cijeli život provesti sa svojim čoporom.
Veze među lavicama od samog su početka snažne.
Stariji brat već pokazuje samopouzdanje.
Ali Kaya je povučenija.
Morat će biti hrabra
ako se želi suočiti s opasnostima koje prijete ovim mladuncima.
S razlogom imaju točkasto krzno za kamuflažu.
U ovom okrutnom svijetu
gotovo svaki grabežljivac spreman je ubiti ove mladunce.
Naravno, ako ga mama ne primijeti.
Ona je njihova najveća zaštitnica.
Iduća četiri tjedna
poduzet će sve kako bi joj bebe ostale skrivene,
dok ne budu dovoljno jake da se pridruže čoporu.
Mnogim novopridošlicama
sigurnost daje jedino zaštita obitelji.
KENIJA, SAMBURU
Ipak, obiteljske odluke katkad mogu dovesti i do neprilika.
Ovo je maleni Jasiri,
mladunče slona staro tek nekoliko tjedana.
Vrlo je mlad i još se snalazi u novom svijetu.
Rođen je na suhim travnjacima na sjeveru Kenije.
Život ovog mladunca obilježit će neprestano kretanje.
U moru slonovskih nogu nastojat će pratiti majčin korak.
Dok traga za svježom travom,
ova obitelj prijeđe i po 16 kilometara dnevno.
No s mladuncem u pratnji uvijek će usporiti.
Kao i većina beba, maleni Jasiri stalno treba mlijeko
i odmor.
Ali ne smiju se predugo zadržavati.
Vrijeme je za pokret.
No tako kratke nožice katkad treba malo nagovarati da se pokrenu.
Nakon jutarnje paše krdo nastavlja put prema rijeci.
Doručak bogat vlaknima potiče žeđ.
Rijeka je za njihov život ključna iz još jednog razloga.
Ondje se okupljaju klanovi.
Stari se prijatelji druže.
A mladunci uživaju u zajedničkom kupanju.
Zapravo, svi se zabavljaju,
i stari i mladi.
Svi osim Jasirija.
On bi se lako izgubio u ovoj gužvi.
Nakon gotovo dvije godine bremenitosti,
mama se ne odvaja od svoje voljene bebe.
Neki članovi obitelji zalaze dublje u rijeku.
Slonovi svakog dana prelaze ovu rijeku
u potrazi sa svježom travom.
No majčinski instinkt govori joj da uvjeti danas nisu dobri.
U njezinu izvanrednom pamćenju
pohranjen je skoro svaki dosadašnji prelazak rijeke.
Zna da voda sa sobom nosi mnoge opasnosti.
Djelovanjem živog pijeska nastaju duboki kanali i snažne struje…
koje bi maleno mladunče
u trenu oborile s nogu.
Mora donijeti odluku.
Hoće li slijediti obitelj
i riskirati život mladunčeta?
Ili će se s njim odvojiti od krda,
što će vjerojatno značiti smrt za oboje?
Svaka novopridošlica
najtežu lekciju nauči
kad prekrši najjednostavnije pravilo preživljavanja,
a to je ostanak na sigurnom.
Na pustinjskom pijesku u Namibiji
Tabo uživa u maminoj potpunoj pozornosti.
Star je tjedan dana i izgleda uhranjeno i zdravo.
Ni najmanje ne sluti da će mu se život ubrzo promijeniti.
Mama mora ići u more po hranu.
Dok se ona ne vrati,
maleni Tabo mora biti hrabar i ostati na mjestu.
Prvi je put u životu sam.
Očajan traži mamu…
i odmah krši njezino prvo pravilo.
„Nemoj odlutati.”
Druge ga majke neće uzeti pod okrilje.
Surova je to lekcija.
U potrazi za majkom zapinje u gomili drugih tuljana.
Mužjacima teškima gotovo 230 kilograma na pameti je samo jedna stvar.
Parenje sa ženkama.
Pregazit će svakoga tko im se nađe na putu.
Tabo je srećom uspio pobjeći.
Ali na svakom sljedećem koraku…
upada u novu nevolju.
Život u koloniji možda je strašan…
ali u divljini još je opasnije.
Ovaj grabežljivac traži baš zalutale mladunce poput Taba.
Svanuo je novi dan u afričkoj savani.
Mladunci otkrivaju granicu svojeg tajnog skrovišta.
Dok njezina braća prate mamu u stopu,
Kaya teško drži korak s njima.
Zato, dok ne navrše dva mjeseca,
mladunci žive odvojeno od obitelji.
Dok prate plijen, lavovi prelaze goleme udaljenosti.
Negdje u blizini njihova obitelj čini upravo to.
Ovo je čopor MalaMala.
Vladari najboljeg teritorija
uz rijeku Sand.
Šest lavica i 14 starijih mladunaca
pod vodstvom moćne bratske družine.
No ovaj je čopor upravo naišao na problem.
Krdo bivola.
Ove gromade od pola tone imaju rogove oštre poput britve
koji s lakoćom mogu ubiti lava.
Zato ih čopor mora okružiti i suočiti se s jednim po jednim.
Ali,
sreća se okreće.
Ovi su mladunci nervozni i nevješti lovci.
Ostatku su čopora pomrsili planove.
Još je jedan pokušaj lova propao,
pa napetost u čoporu raste.
Kaya i braća ubrzo će se morati pridružiti obitelji.
Ali kad sukob krene,
mladunci mogu stradati ako se nađu u žaru borbe.
Taj rizik mama ne može preuzeti.
Kaya i njezina braća zasad će morati ostati skriveni.
Život samohrane majke nije lagan.
Morat će loviti sama,
a nitko ne može jamčiti da će naći dovoljno hrane
kako bi joj mladunci preživjeli.
Preživljavanje beba rođenih u divljini često ovisi o odlukama obitelji.
U Keniji, maleni Jasiri uskoro će naučiti vrijednu prvu lekciju.
o povjerenju i prosuđivanju.
Dok on uživa u brčkanju pod strogim nadzorom…
mama mu izgleda zabrinuto.
Njezina obitelj planira prijeći rijeku.
Kad napokon odluče krenuti…
preostaje joj samo slijediti ih.
Uskoro postaje jasno da je obitelj donijela ishitrenu odluku.
Stariji mladunci našli su se u nevolji.
Jasirijeva se mama premišlja.
No mladunci se nekako snalaze…
pa mora pokušati ponovno.
Surlom mjeri brzinu struje…
i provjerava je li pijesak stabilan.
Jasiri se nervozno skriva ispod nje.
I zahvaća ga struja.
Ovo joj je najgora noćna mora.
Nekako ga uspijeva pridržavati surlom.
Ali obala još nije sasvim blizu.
Struja opet zahvaća Jasirija.
Nema vremena.
Brzaci pred njima zauvijek će ih pomesti.
U zadnjem trenu,
uhvatila ga je.
Obitelj stiže u pomoć.
Zajedno tijelima grade zid kako bi blokirali struju…
i vode Jasirija prema obali.
Napokon.
Slab je i iscrpljen, ali je na sigurnom.
Na svom životnom putu
morat će pregaziti još mnogo rijeka,
ali ovu prvu nikad neće zaboraviti.
Samo će vrijeme pokazati hoće li ovo mučno iskustvo
narušiti Jasirijevo povjerenje u obitelj
u bliskoj budućnosti.
U Namibiji,
prošlo je 48 sati otkako je Tabova mama otišla u more.
U potrazi za njom, Tabo se izgubio.
U koloniji se nema na koga osloniti.
Ranjiv je.
Približava se smeđa hijena.
Privlači je neodoljiv miris mladunaca tuljana.
Traži one koji su ostali sami.
Tabo će preživjeti samo ako se vrati u koloniju.
Ali od silnog lutanja vruće mu je
i dehidrirao je.
Uspijeva se približiti obali.
No dalje ne može.
Tabo je opažen.
U strahu od ugriza odrasle ženke,
hijena gleda gdje mu je mama.
Tabo je sada treba više nego ikad.
Čula je njegov poziv u pomoć.
Tabo je zasad siguran.
No kako je sezona mladunaca u punom jeku,
budno vrebaju i drugi grabežljivci.
Ubrzo, Tabo će trebati svu hrabrost ovog svijeta
kada ga snađu nove opasnosti.
Prijevod titlova: Martina Grujić